KIRJALLINEN KYSYMYS E-0249/03 esittäjä(t): Joan Colom i Naval (PSE) komissiolle. n+2-säännön soveltaminen vuoden 2002 rakennerahastoihin.



Virallinen lehti nro 242 E , 09/10/2003 s. 0112 - 0113



KIRJALLINEN KYSYMYS E-0249/03 esittäjä(t): Joan Colom i Naval (PSE) komissiolle (5. helmikuuta 2003) Aihe: n+2-säännön soveltaminen vuoden 2002 rakennerahastoihin Asetuksen (EY) N:o 1260/1999(1) 31 artiklan 2 kohdan mukaan komissio vapauttaa viran puolesta sen osan maksusitoumuksesta, josta ei ole suoritettu ennakkomaksua tai jonka osalta komissiolle ei ole esitetty 32 artiklan 3 kohdassa määriteltyä hyväksyttävää maksupyyntöä sitoumusvuoden tai kahden seuraavan vuoden kuluessa Tämä sääntö tuli voimaan 31. joulukuuta 2002. n+2-vapautusmenettelyn mukaan jäsenvaltiot voivat sitoumusvuotta seuraavan toisen vuoden (n+2-vuoden) 31. joulukuuta saakka lähettää komissiolle maksupyyntöjä ja ilmoittaa komissiolle niistä toimista, joihin ei sovellettaisi määräaikaa, jonka kuluessa maksusitoumus voidaan viran puolesta vapauttaa. Menettely päättyy sitoumusvuodesta seuraavan kolmannen vuoden (n+3-vuoden) toukokuun lopussa. Voisiko komissio ilmoittaa - vuonna 2000 sovitut maksusitoumusmäärärahat, - näistä sitoumuksista 31. joulukuuta 2002 mennessä maksetut määrät, - jäsenvaltioiden ennen 31. joulukuuta 2002 esittämät pyynnöt ja - komission jo vapauttamat määrärahat sekä esittää nämä luvut maittain, alueittain, käyttötarkoituksittain ja rahastoittain eriteltyinä? (1) EYVL L 161, 26.6.1999, s. 1. Michel Barnier'n komission puolesta antamayhteinen vastauskirjallisiin kysymyksiin E-0248/03 ja E-0249/03 (1. huhtikuuta 2003) Rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 31 artiklan 2 kohdan mukaan n+2-sääntöä piti soveltaa vuoden 2002 lopussa vuoden 2000 maksusitoumuksiin. Parlamentin jäsenen pyynnöstä hänelle ja parlamentin sihteeristölle suoraan on lähetetty liitteitä, joissa esitetään seuraavaa: - vuoden 2000 maksusitoumukset, joihin voidaan soveltaa n+2-sääntöä 31. joulukuuta 2002. On huomattava, että kyseiset maksusitoumukset ovat ainoastaan niitä, joihin voidaan soveltaa n+2-sääntöä 31. joulukuuta 2002, eikä niihin kuulu kaikki vuoden 2000 maksusitoumusmäärärahat - maksusitoumuksista 31. joulukuuta 2002 mennessä maksetut määrät. Komissio huomauttaa parlamentin jäsenelle, että vielä maksamatta olevat, liitteenä olevassa taulukossa esitetyt määrärahat eivät vastaa määriä, jotka komission on vapautettava n+2-säännön mukaisesti vuoden 2002 lopussa. Tähän on kaksi syytä. Ensiksi 31. joulukuuta 2002 mennessä vielä maksamatta oleviin määriin sisältyy - määriä, jotka liittyvät saatavia koskeviin hakemuksiin, jotka on lähetetty 31. joulukuuta 2002 mennessä, mutta joita ei ole vielä maksettu - määriä, jotka liittyvät toimintaan, jonka osalta on aloitettu oikeudenkäyntimenettely tai hallinnollinen valitusmenettely, jolloin n+2-säännön soveltaminen keskeytyy (neuvoston asetuksen (EY) N:o 1260/1999 31 artiklan 2 kohta). Toiseksi on myös määriä, joihin n+2-säännön soveltamismenettelyn mukaisesti ei sovelleta n+2-sääntöä(1) vuoden 2002 lopussa. Näihin kuuluu - sitoumuksia (kokonaan tai osittain), jotka koskevat laajoja hankkeita tai tukijärjestelmiä, joiden täytäntöönpanoon vaadittiin komission päätös, joka tehtiin vasta sitoumusvuoden jälkeen - määriä, jotka liittyvät kuluilmoituksiin komission vielä maksamattomista kuluista sen jälkeen kun osarahoitusosuutta on sovellettu toimenpiteittäin tai linjoittain - kuluilmoituksia, joiden seurauksena komissio lopetti tai keskeytti maksujen suorittamisen. Vasta sen jälkeen kun näitä erikoistapauksia on analysoitu ja käsitelty ja kun asianomaisten jäsenvaltioiden kuulemismenettely, jota käydään helmikuun lopusta toukokuun 2003 loppuun asti, on saatettu päätökseen, komissio pystyy määrittelemään vapautettavan osan tarkan määrän ohjelmittain ja rahastoittain ja suorittamaan tarvittavat vapauttamistoimenpiteet. Kaikkia rakennerahastoja koskevien viimeisimpien tietojen perusteella (EAKR, EMOTR-T, ESR, KOR)(2) 17 päivänä maaliskuuta 2003 n+2-säännön lopullinen vaikutus vuoden 2002 loppuun mennessä rajoittuisi 0,20,4 %:iin vuoden 2000 sitoumuksista. Komissio aloittaa vapauttamismenettelyn n+2-säännön mukaisesti vuodelle 2002 seuraavien tapausten ja määrien osalta (mikä ei vaikuta parhaillaan käynnissä olevan analyysin tuloksiin, muihin tapauksiin, joiden osalta voidaan ryhtyä samanlaiseen menettelyyn, eikä kuulemismenettelyn lopullisiin tuloksiin): - ESR: - Tanska Tavoite 3, kansallinen ohjelma: 598 351,04 EUR - Italia Tavoite 1, eteläiset alueet: 1 124 019,70 EUR - Alankomaat Tavoite 3, kansallinen ohjelma: 2225,7 miljoonaa EUR - Portugali Tavoite 1, terveys: 1 069 113,52 EUR. - EMOTR-T: - Irlanti Tavoite 1, raja-alueet, keskiset ja läntiset alueet: 812 410,00 EUR - Irlanti Tavoite 1, eteläiset ja itäiset alueet: 4 247 324,00 EUR - Alankomaat Tavoite 1, Flevoland: 71 758,00 EUR - Yhdistynyt kuningaskunta Tavoite 1, Skotlannin ylämaat & Irlanti: 2 420 861,60 EUR. - KOR: - Belgia Tavoite 1, Hainaut: 88 200,00 EUR. Komissio haluaa esittää seuraavat selvitykset, jotka koskevat n+2-säännön soveltamista vuoden 2003 Euroopan rakennerahastoihin: - Vuodelta 2000 vuoteen 2001 siirretyt maksusitoumusmäärärahat ovat aiheuttaneet sitoumuksia vuonna 2001, joten niihin sovelletaan n+2-sääntöä 31. joulukuuta 2003. - Vuoden 2001 rakennerahastoihin liittyvien sitoumusten yhteismäärä on 37 829 miljoonaa euroa (mukaan lukien vuodelta 2000 siirretyt määrärahat). Tästä määrästä 23 455 miljoonaa euroa on jo maksettu, joten viimeisimpien tietojen mukaan on maksettava 14 374 miljoonaa euroa vuonna 2003, jotta määrärahoja ei menetettäisi n+2-säännön perusteella. - komissio aikoo lähettää jäsenvaltioille kertomuksen tilanteesta huhtikuun 2003 alussa, - tähän mennessä ei ole luovuttu mistään sitoumuksista vuoden 2001 sitoumusten varalta. Maittain ja rahastoittain esitetyt luvut sekä täydelliset tiedot jokaisesta sitoumuksesta maittain ja käyttötarkoituksittain eriteltyinä lähetetään suoraan parlamentin jäsenelle ja parlamentin sihteeristölle. (1) Määritetty M. Barnier'n 17.5.2002 antamassa ilmoituksessa K(2002)1942 yhteisymmärryksessä Franz Fischlerin, Michaele Schreyerin ja Anna Diamantopouloun kanssa. (2) EAKR: Euroopan aluekehitysrahasto; EMOTR-T: Euroopan maatalouden ohjaus- ja tukirahasto tukiosasto; ESR: Euroopan sosiaalirahasto; kalatalouden ohjauksen rahoitusväline.